Source: http://coupleseurope.eu/sk/germany/topics/5-Ak%C3%A9-s%C3%BA-d%C3%B4sledky-v-pr%C3%ADpade-rozvodu-rozluky/
Timestamp: 2020-04-09 01:30:07+00:00
Document Index: 14361005

Matched Legal Cases: ['§ 1383', '§ 1375', '§ 1438', '§ 1437', '§ 1476', '§ 1363', '§ 1378']

Aké sú dôsledky v prípade rozvodu/rozluky? - Páry v Nemecko
Keďže v prípade spoluvlastníctva akumulovaného majetku ako zákonného majetkového režimu manželov existujú zároveň aj súbory samostatného majetku, v prípade rozvodu nedochádza k prerozdeleniu majetku. Na druhej strane, akumulovaný zisk bude vyrovnaný (pozri bod 5.3) a vo výnimočných prípadoch možno určité predmety priznať jednému z manželov voči nároku na vyrovnanie (§ 1383 BGB).
Na základe režimu spoluvlastníctva akumulovaného zisku bude každý z manželov zodpovedný za svoje vlastné dlhy. V prípade rozvodu sa však pri výpočte nadobudnutého majetku budú zohľadňovať dlhy príslušného z manželov. Dlhy je potrebné odpočítať od konečného výkazu majetku príslušného manžela, čo môže viesť k zápornej hodnote na konečnom výkaze majetku (§ 1375 ods. 1 BGB). Počas vyrovnania akumulovaného zisku môže teda dôjsť k tomu, že jeden z manželov bude povinný kompenzovať druhého manžela za jeho záväzky vyplývajúce z dlhov. Akýkoľvek nárok na vyrovnanie je však obmedzený na hodnotu existujúceho majetku manžela povinného zabezpečiť vyrovnanie svojho prekročenia akumulovaného zisku (pozri bod 5.3).
Podľa režimu oddeleného majetku manželov neexistuje žiadne ustanovenie vzťahujúce sa na vyrovnanie akumulovaného zisku vzhľadom na existujúce dlhy.
Podľa režimu bezpodielového spoluvlastníctva možno žiadať o zaplatenie dlhu zo spoločného majetku manželov len v prípade, ak tieto dlhy vzniknú obom manželom spoločne alebo má jeden z manželov záväzky voči druhému z manželov vyplývajúce z dlhu, ktorý vznikol počas správy ich spoločného majetku (§ 1438). Osobnú zodpovednosť bude niesť len ten z manželov, ktorý spravoval spoločný majetok [§ 1437 ods. 2 BGB (nemecký občiansky zákonník)]. Pri skončení systému bezpodielového spoluvlastníctva sa musia dlhy, ktoré vzniknú vzhľadom na spoločný majetok, odpočítať na účely rozdelenia zostávajúcej časti na dva rovnaké diely pre obidvoch manželov (§ 1476 ods. 1 BGB).
V prípade režimu spoluvlastníctva akumulovaného zisku manželov sa akumulovaný zisk, ktorý manželia nadobudnú počas manželstva vyrovná po skončení režimu spoluvlastníctva akumulovaného zisku (§ 1363 ods. 2 BGB). V dôsledku toho bude jeden z manželov, ktorého zisky akumulované počas manželstva prevyšujú zisky druhého z manželov, povinný zaplatiť polovicu rozdielu druhému z manželov (§ 1378 BGB). Jednotlivé zisky sa vypočítajú po odpočítaní počiatočného majetku od konečného majetku. Vyrovnanie, o ktoré môže požiadať jeden z manželov, je obmedzené na existujúci majetok tohto manžela po odpočítaní dlhov.
Na základe režimu oddeleného majetku neexistuje žiadne vyrovnanie akumulovaných ziskov.
Musí sa vykonať likvidácia spoločného majetku. Počas tejto likvidácie musia obaja manželia súhlasiť s rozdelením ich spoločného majetku.